
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 724 

14 Σεπτεμβρίου 1995 



ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενό¬ 
τητας 3 του Δήμου Ηγουμενίτσας (Ν. Θεσπρωτίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις των άρθρων 6 (παρ. 1.4, 5 και 6) 7 (παρ. 
1.2 και 4) και του άρθρου 43 (παρ. 4) του Ν. 1337/1983 
«Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (Α' 33) όπως το άρθρο 6 
τροποποιήθηκε με την παρ. 2 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών δια¬ 
τάξεων, ρύθμιση σύναψών θεμάτων και θεμάτων του Τα¬ 
μείου Νομικών» (Α' 4). 

2. Τις διατάξεις του άρθρου 3 του Ν. δ/τος της 
17.7.1923 «Περί σχεδίων πόλεων κλπ». (Α 228) όπως με¬ 
ταγενέστερα τροποποιήθηκε και συμπληρώθηκε. 

3. Τις διατάξεις των άρθρων 49 {παρ. 2α) και 74 του Ν. 
998/1979 «Περί προστασίας δασών κλπ» (Α' 289). 

4. Τα αριθ. 99168/6128/22.9.1989 και 67456/1940/ 
12.4.1995 έγγραφα του Υπουργείου Γεωργίας. 

5. Τις διατάξεις των άρθρων 6 (παρ. 1), 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1.2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε) και άλλες σχετικές διατάξεις» 
(Α' 141) και το άρθρο 1 (παρ. 3. 4) του Ν. 1772/1988 
«Τροποποίηση διατάξεων του Ν. 1577/1985 «Γ.Ο.Κ.» και 
άλλες σχετικές διατάξεις» (Α' 91). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

7. Την 6033/13.7.194 κοινή απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Φλώρο Κωνσταντίνου και 
Βασίλειο Βασιλακάκη» (Β' 550). 

8. Την 63931/4680/25.7.1989 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ) του Δή¬ 
μου Ηγουμενίτσας του οικισμού Γραικοχωρίου της Κοινό¬ 
τητας Γ ραικοχωρίου και τμημάτων των Κοινοτήτων Λαδο¬ 
χωρίου και Ν. Σελευκίας (Ν. Θεσπρωτίας) (Δ' 610) όπως 
αναδημοσιεύθηκε με την 50659/1583/6.3.1992 από¬ 
φαση του Υπουργού Περιβάλλοντος Χωροταξίας και Δη¬ 


μοσίων Έργων (Δ' 1073). 

9. Την 50732/1668/1992 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Χαρακτη¬ 
ρισμός ως πυκνοδομημένων τμημάτων της πολεοδομικής 
ενότητας 3 του Δήμου Ηγουμενίτσας (Ν. Θεσπρωτίας)». 

10. Τις 152, 176, 179, 192/1987, 112, 135/1989 και 
123/1993 γνωμοδοτήσεις του Δημοτικού Συμβουλίου 
Ηγουμενίτσας (Ν. Θεσπρωτίας). 

11. Τις 4/1990 και 4/1994 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος (Ν. Θε¬ 
σπρωτίας). 

12. Το γεγονός ότι από τις κανονιστικές διατάξεις αυτού 
του Π. Διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ Α. 

13. Τις 666/1993, 293.554/1994 και 465/1995 γνω¬ 
μοδοτήσεις του Συμβουλίου της Επικράτειας με πρόταση 
του Υπουργού Περιβάλλοντος Χωροταξίας και Δημοσίων 
Έργων και του Υφυπουργού Γεωργίας, αποφασίζουμε: 

Αρθρο 1 

Εγκρίνεται το πολεοδομικό σχέδιο της πολεοδομικής 
ενότητας 3 του Δήμου Ηγουμενίτσας (Ν. Θεσπρωτίας) με 
τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, πλατειών, αθλοπαιδειών, παι¬ 
δικών χαρών, κοινωνικών κέντρων, χώρων στάθμευσης 
αυτοκινήτων, χώρου δημοτικού-νηπιαγωγείου, γηροκο¬ 
μείου, Δημοτικού σχολείου και Νηπιαγωγείου - παιδικού 
σταθμού, όπως φαίνονται στα επτά (7) χρωματισμένα 
πρωτότυπα διαγράμματα σε κλίμακα 1:1000 που θεωρή¬ 
θηκαν από τον Προϊστάμενο της Δ/νσης Τοπογραφικών 
Εφαρμογών με την 74676/1995 πράξη του και που αντί¬ 
τυπά του σε φωτοσμίκρυνση δημοσιεύονται με το παρόν 
διάταγμα. 

Αρθρο 2 

Εγκρίνεται όπως διατυπώνεται στα επόμενα άρθρα, ο 
πολεοδομικός κανονισμός της πολεοδομικής ενότητας 3 
του Δήμου Ηγουμενίτσας (Ν. Θεσπρωτίας), του οποίου το 
πολεοδομικό σχέδιο εγκρίνεται με το άρθρο 1 του παρό¬ 
ντος, 

Άρθρο 3 

1. Στα οικοδομικά τετράγωνα που χαρακτηρίζονται με 
τα στοιχεία Ο.Τ. επιτρέπονται οι χρήσεις αμιγούς κατοι¬ 
κίας, όπως προσδιορίζονται με το άρθρο 2 του από 
23.2.1987 Π.Δ/τος (Δ' 166). 

2. Στα οικοδομικά τετράγωνα που χαρακτηρίζονται με 
τα στοιχεία Ο.Τ.Α. επιτρέπονται οι χρήσεις γενικής κατοι- 

κ'ιος, όπως προσδιορίζονται με το ύρθρο 3 του παραπάνω 
Π.Δ/τος. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
με το άρθρο 1 του παρόντος επιβάλλεται προκήπιο πλά¬ 
τους τεσσάρων (4) μέτρων, έξι (6) μέτρων και μεταβλητού 
δύο (2) έως (4) μέτρα, όπως φαίνονται στα διαγράμματα 
του άρθρου 1. 

Άρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης καθορίζονται κατά τομείς I, 
και II ως εξής: 

Α. Τομέας I 

ί) Ελάχιστο πρόσωπο: δέκα πέντε (15,00) μέτρα. 

Ελάχιστο εμβαδόν: τετρακόσια (400.000) τ. μέτρα. 

υπό τις προϋποθέσεις ότι στο οικοδομήσιμο τμήμα του 
οικοπέδου εγγράφεται κάτοψη κτιρίου με: 

ελάχιστη επιφάνεια: πενήντα (50,00) τ. μέτρα και 

ελάχιστη πλευρά: πέντε (5,00) μέτρα, 

2) Το μέγιστο ποσοστό κάλυψης των οικοπέδων ορίζε¬ 
ται ως εξής: Για τα Ο.Τ. 57, 65, 60, 64, 63, 66, 74.73, 70, 
69, 80, 79 και 78 σαράντα τοις εκατό (40%) της επιφά¬ 
νειας τους. 

Για τα λοιπά Ο.Τ. πενήντα τοις εκατό (50%) της επιφά¬ 
νειας τους. 

3) Συντελεστής δόμησης: οκτώ δέκατα (0,8). 

4) Μέγιστο επιτρεπόμενο ύψος των κτιρίων: ένδεκα μέ¬ 
τρα (11,00 μ.). 

Β. Τομέας II (κοινόχρηστες - κοινωφελείς χρήσεις). 

1) Το μέγιστο ποσοστό κάλυψης των οικοπέδων ορίζε¬ 
ται ως εξής: Για τα Ο.Τ. 72,67 και 62 σαράντα τοις εκατό 
(40%) της επιφάνειας τους. 


Για τα λοιπά Ο.Τ. εβδομήντα τοις εκατό (70%) της επι¬ 
φάνειας τους. 

2) Συντελεστής δόμησης: οκτώ δέκατα (0,8). 

Άρθρο 6 

Οικοδομές άδειες οι οποίες έχουν εκδοθεί με τις προ¬ 
γενέστερα ισχύουσες διατάζεις ή έχει υποβληθεί ο πλή¬ 
ρης φάκελλος με τα απαραίτητα για την έκδοση της οικο¬ 
δομικής άδειας στοιχεία μέχρι την ημερομηνία δημοσίευ¬ 
σης του παρόντος Π. Διατάγματος εκτελούνται όπως εκ- 
δόθηκαν ή εκδίδονται βάσει των υποβληθέντων στοι- 
χείωΝ. 

Άρθρο 7 

Καταργείται η 406/26.1.1980 απόφαση του Νομάρχη 
Θεσπρωτίας «Περί επεκτάσεως εγκεκριμένων σχεδίων 
πόλεως Ηγουμενίτσης και Κοινότητος Νέας Σελεύκειας 
στο Νομό Θεσπρωτίας» (Δ’ 193). 

Άρθρο 8 

Η ισχύς του παρόντος Π. Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων 
Έργων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 14 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Υ®. ΓΕΩΡΓΙΑΣ ΠΕΡ. ΧΩΡ. Α ΔΗΜΟΣΙΩΝ ΕΡΓΩΝ 

Β. ΒΑΣΙΛΑΚΑΚΗΣ ΚΟΣΤΑΣ ΛΑΛΙΟΤΗΣ 

